కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ధోనీ, కోహ్లి సమక్షంలో.. పుల్వామా అమర జవాన్లకు బీసీసీఐ విరాళం
పుల్వామా దాడిలో అమరులైన జవాన్లకు బీసీసీఐ బాసటగా నిలవనుంది. ఐపీఎల్ ఆరంభోత్స వేడుకలను రద్దు చేసుకున్న బీసీసీఐ రూ. 20 కోట్లను విరాళంగా ఇవ్వనుంది. ధోనీ, కోహ్లి సమక్షంలో మార్చి 23న అందజేయనున్నారు.
Samayam Telugu | Updated:
Mar 16, 2019, 07:36PM IST
ధోనీ, కోహ్లి సమక్షంలో.. పుల్వామా అమర జవాన్లకు బీసీసీఐ విరాళం
హైలైట్స్
పుల్వామా దాడిలో అమరులైన జవాన్లకు బీసీసీఐ బాసటగా నిలవనుంది.
ఐపీఎల్ ఆరంభోత్స వేడుకలను రద్దు చేసుకున్న బీసీసీఐ రూ. 20 కోట్లను విరాళంగా ఇవ్వనుంది.
ధోనీ, కోహ్లి సమక్షంలో మార్చి 23న అందజేయనున్నారు.
పుల్వామా దాడిలో అమరులైన జవాన్ల కుటుంబాలకు బీసీసీఐ బాసటగా నిలవనుంది. భద్రతాదళాల సంక్షేమ నిధికి రూ.20 కోట్లు విరాళంగా ఇవ్వనుంది. ఐపీఎల్ ఆరంభ మ్యాచ్ కోసం త్రివిధ దళాలకు చెందిన సీనియర్ అధికారులను బీసీసీఐ చెన్నై ఆహ్వానించనుందని సమాచారం. ఆర్మీ వెల్ఫేర్ ఫండ్‌కు సీఓఏ రూ.20 కోట్లు మంజూరు చేయనుందని బీసీసీఐ అధికారొకరు తెలిపారు. ధోనీ, కోహ్లి సమక్షంలో భద్రతా దళాల అధికారులకు చెక్‌ను అందించనున్నారు.
ఈసారి ఐపీఎల్ ఆరంభోత్సవ వేడుకలను రద్దు చేసి ఆ మొత్తాన్ని పుల్వామా అమర జవాన్ల కుటుంబాలకు ఇవ్వాలని సీఓఏ నిర్ణయించిన సంగతి తెలిసిందే. గత సీజన్లో ఐపీఎల్ ఆరంభోత్సవ వేడుకలకు రూ.15 కోట్లు కేటాయించారు. దీన్ని ఈ సీజన్లో రూ.20 కోట్లకు పెంచాలని బీసీసీఐ నిర్ణయించింది.
భారత్, ఆస్ట్రేలియా వన్డే సిరీస్ సందర్భంగా.. రాంచీ వన్డేలో ఆర్మీ క్యాప్‌తో బరిలో దిగిన టీమిండియా ఆటగాళ్లు.. మ్యాచ్ ఫీజును అమర జవాన్ల కుటుంబాలకు విరాళంగా ఇచ్చారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.